2018. gada 23. oktobrī Rīkojums Nr. 543

Rīgā (prot. Nr. 49 32. §)

**Par apropriācijas pārdali**

1. Atbalstīt apropriācijas pārdali 2018. gadā no Finanšu ministrijas budžeta programmas 33.00.00 "Valsts ieņēmumu un muitas politikas nodrošināšana" 1 386 545 *euro* apmērā uz Kultūras ministrijas budžeta programmu 21.00.00 "Kultūras mantojums", lai 2018. gadā veiktu neatliekamus darbus sakrālā mantojuma objektos:

1.1.  948 544 *euro* pārskaitīšanai sabiedrībai ar ierobežotu atbildību "Rīgas Doma pārvalde" Rīgas Doma pamatu un pamatnes ekspertīzes darbu veikšanai;

1.2.  165 401 *euro* pārskaitīšanai Rīgas Metropolijas Romas katoļu kūrijai Rīgas Svētā Jēkaba katedrāles arheoloģiskās izpētes un katedrāles torņa iekštelpu restaurācijas darbiem;

1.3.  272 600 *euro* pārskaitīšanai Aglonas bazilikas draudzei Aglonas bazilikas svētceļnieku komunikācijas centra pārbūves darbiem.

2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimu par šā rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

Ministru prezidents Māris Kučinskis

Kultūras ministra vietā –

izglītības un zinātnes ministrs Kārlis Šadurskis